Munahapero

Munahapero (Russula lutea) on syötävä hapero. Sen lakki on 3–6 senttimetriä leveä ja kupera, vanhemmiten laakea. Väriltään se on keltainen, keskeltä joskus kellanpunainen. Jalka on 2–6 senttimetriä pitkä ja valkoinen. Malto on valkeaa ja murtuvaa. Maku on mieto ja sieni on syötävä. Haju on heikon hedelmäinen. Sientä tavataan lehdoissa, lehtimetsissä ja sekametsissä kuusen ja koivun seurassa. Suomessa se on melko yleinen elokuusta syyskuuhun. Se on luokiteltu Suomessa elinvoimaiseksi.

 Lähteet 

 Aiheesta muualla 
 Luontoportti: Munahapero (Russula lutea)
 Laji.fi: Munahapero

Luokka:Haperot
Luokka:Suomalaiset ruokasienet